Babėnai

Babėnai – Kėdainių miesto dalis, esanti į šiaurę nuo miesto centro, išsidėsčiusi į šiaurę nuo geležinkelio stoties, prie  kelio, Nevėžio ir Dotnuvėlės tarpupyje.

 Dalys 

Skiriami dveji Babėnai:

 Babėnai I – išsidėstę prie Babėnų gatvės (Kėdainių-Krekenavos kelias), nuo Babėnų II atskirti Babėnų šilu. Šilo pakraštyje tarybinės valdžios metais iškastas žvyro Babėnų karjeras, o jo teritorijoje gyvenę gyventojai iškedinti. Karjere susiformavo vandens telkinys, kuris dabar yra svarbi miesto poilsiavietė. Aplink karjerą atsiveria puikūs kraštovaizdžiai. Beveik visi namai – nuosavi, ikitarybinės ir tarybinės statybos. Palei Šviesos gatvę vyksta intensyvi naujų nuosavų namų statyba. Babėnų I pakraštyje įsikūręs naftos produktų terminalas, grūdų elevatorius, įvairios žemės ūkio technikos aptarnavimo ir pardavimo, statybos ir transporto įmonės.

 Babėnai II – išsidėstę prie M. Daukšos gatvės (Kėdainių-Krekenavos kelias), tarp geležinkelio stoties ir Babėnų I. Babėnų šilas atskiria nuo Nevėžio slėnyje įsikūrusių Justinavos kolektyvinių sodų. Išskirtinai vyrauja tarybinės statybos nuosavi namai, tačiau yra ir keli daugiabučiai (3 aukštų). Yra kapinaitės, prie kurių auga keli ąžuolai, tarp jų Mikalojaus Daukšos ąžuolas. Yra parduotuvė, M. Daukšos pagrindinė mokykla (uždaryta).

 Istorija 

Babėnai (Babyne) minimi nuo 1372 m. Hermano Vartbergiečio Livonijos kronikoje, kadangi buvo nuniokoti kryžiuočių„Baltų religijos ir mitologijos šaltiniai“ I t. Norbertas Vėlius, Mokslo ir enciklopedijų leidykla, 1996. T.1: 421 psl.. XVI a. minimas Babėnų laukas, kuriame buvo bajorų Daukšų tėvonija. XIX a. pab. – bajorkaimis (okolica). Buvo Dapkevičių ir Petruševičių žemės valdos. Apie 1923 m. prijungti prie Kėdainių miesto (tuo metu čia gyveno 335 žmonės). Tarpukariu priklausė Kėdainių valsčiui, plėtojosi kaip vasarnamių, kurortinė gyvenvietė (1920 m. Babėnų miškas paskelbtas kurortine zona). 1941 m. liepos 23 d. Babėnų II kaime, pamiškėje, sušaudyti Kėdainių žydai ir bolševikai (~100 žmonių). Sovietmečiu žudynių vietoje pastatytas paminklinis akmuo.

Iki 1954 m. buvo Babėnų apylinkės centras. 1959 m. į Babėnus ėmė kursuoti pirmasis Kėdainių miesto autobusų maršrutas (nr. 1, Miesto centras–Babėnai). 1973 m. šalia Babėnų, Justinavoje Chemijos gamykla pastatė sanatoriją-profilaktoriumą.Jonas Jucevičius. Kėdainių krašto architektūra. Kėdainiai: Spaudvita, p. 296, 300, 320, 363, 389, 397, 429

 Svarbiausi objektai 
 Babėnų miškas
 Babėnų karjeras
 Mikalojaus Daukšos ąžuolas
 Kėdainių Mikalojaus Daukšos pagrindinė mokykla
 Parduotuvė „Aibe“

 Žymūs žmonės 
 Tarp 1527 m. ir 1538 m. čia gimė vienas lietuvių raštijos pradininkų – Mikalojus Daukša.

 Šaltiniai 

 Nuorodos 



Kategorija:Kėdainių miesto dalys